[{"text_idx": "#000001", "text": "Doutor sira iha Hongaria loron Kuarta (24/2) komesa halo imunizasaun vasina covid-19 ne\u2019ebe dezenvolve iha China, halo sai hanesan nasaun dahuluk iha Europa ne\u2019ebe uza Vasina Sinopharm."}, {"text_idx": "#000002", "text": "Doutor sira iha nasaun ne\u2019e mos obrigatoriu hodi fo injeksaun Sinopharm ba pasiente idozos sira."}, {"text_idx": "#000004", "text": "\u201c iha deskonfiansa. Ida ne\u2019e tamba politikus sira la koalia honestu kona ba vasinasaun. Sai hanesan buat estranhu ida, ba publiku sira mos, bainhira Ministru Estranjeiru no Promeiru Ministru efetivamente husu ba autoridade sira atu konkorda ba vasina Sinopharm, \u201cdehan Zoltan."}, {"text_idx": "#000005", "text": "Vasina Sinopharm ne\u2019e aumenta ba nu\u0301meru 5 vasina, ne\u2019ebe agora Hongaria uza hela, inklui vasina ne\u2019ebe dezenvolve hela iha Rusia, Spuntik-V. Nu\u0301meru ne\u2019e liu fali nu\u0301meru vasina ne\u2019ebe uza husi nasaun Europa sira seluk."}, {"text_idx": "#000006", "text": "Maibe para opsaun vasinasaun ne\u2019ebe haluan ona ne\u2019e bele totalmente utilizadu, autoridade sira servisu maka\u2019as atu aumenta publiku nia konfiansa kona ba vasinasaun ne\u2019ebe produz iha nasaun oriente sira."}, {"text_idx": "#000007", "text": "Governo Hongaria kritika maka\u2019as programa dezenvolvimentu vasina iha Uniaun Europeia.\nNasaun ne\u2019e servisu maka\u2019as hodi hola dosis vasina husi nasaun sira hanesan China no Rusia, mesmu peskiza hatudu katak povo Hongaria nia konfiansa ne\u2019e menus liu ba Vasinasaun refere. (MF)"}]